
ПРЕССЪОБЩЕНИЕ
22 юни 2014 г.
Управителният съвет на Българската народна банка след подробен анализ на ситуацията, създадена от недостига на ликвидност  на Корпоративна търговска банка  и нейното дъщерно дружество – бивша „Креди Агрикол – България“  (банковата група КТБ), заявява:

- Потвърждаваме поставянето на КТБ под специален надзор, както и прилагането на същата мярка към нейното дъщерно дружество.

- Недостигът на ликвидност в банковата група КТБ е изолиран случай от цялата банкова система и не е свързан с функционирането на останалата част от банковия сектор.

- На основание на тези констатации Управителният съвет на БНБ:

1.  Постави Креди Агрикол България ЕАД под специален надзор за три месеца;

2. Назначи за квестори Станислав Георгиев Лютов и Елена Здравкова Костадинчев;
3. Отстрани от длъжност членовете на Управителния и на Надзорния съвет на Креди Агрикол България ЕАД;
4. Лиши от право на глас акционерите на банката, притежаващи повече от 10% от акциите. 
С цел запазване на финансовата стабилност на страната Българската народна банка с пълната подкрепа на правителството ще извърши следните действия:

- Ще възложи на квесторите да осигурят пълен анализ и оценка на активите и пасивите на банковата група от независим външен одитор за срок от десет дни;
- Ще бъдат предприети действия за отписване на капитала на акционерите на банковата група и отнемане на техните права в съответствие с предвидените от закона процедури;
- С цел запазване на дейността на банковата група КТБ при нейното оздравяване БНБ заедно с правителството ще предприеме действия за увеличаване на капитала й, като в рамките на законовите си правомощия ще разпореди увеличението му да се поеме от държавната Българска банка за развитие и Фонда за гарантиране на влоговете.

Правителството и БНБ ще осигурят необходимата ликвидна подкрепа на банковата група, за да се удовлетворят в пълния размер задълженията й към нейните клиенти.

Необходимите действия ще бъдат предприети до 20 юли тази година.

Корпоративна търговска банка и нейното дъщерно дружество ще отворят на 21 юли в 9.00 часа.

